Diari Oficial de la Generalitat Valenciana


Sumari del DOGV 6770, del 09-05-2012 (2012/4331)

Notificació de la sentència dictada en el juí ordinari número 185/2010.
-----------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4331


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el juí ordinari número 185/2010. [2012/4331]  
Juí ordinari 000185/2010  
De: Comercial Terrestre Marítima de Levante, SL.  
Procurador: Carlos Javier Aznar Gómez.  
Contra: José Carbonell Segura.  
Procurador/a: -  
Cristina María Valero Doménech, secretària del Jutjat Mercantil número 3 de València, faig saber:  
En este procediment de juí ordinari 185/2010, seguit a instàncies de Comercial Terrestre Marítima de Levante, SL, contra José Carbonell Segura, s'ha dictat la sentència que té la part dispositiva que, literalment, és com segueix:  
«Estime de forma íntegra la demanda interposada pel procurador dels tribunals Carlos Javier Aznar Gómez, en nom i representació de l'entitat mercantil Comercial Terrestre Marítima de Levante, SL, contra José Carbonell Segura, administrador únic de la societat Electrohouse Electrodomésticos Nuevos de Ocasión, SL, i declare responsable ex lege el demandat José Carbonell Segura de les quantitats que deu la mercantil Electrohouse Electrodomésticos Nuevos de Ocasión, SL, a l'entitat actora, a les quals ha sigut condemnat, ja que resulta demostrat que es tracta del seu administrador únic. Així mateix, condemne de forma solidària el seu administrador únic, José Carbonell Segura, a pagar la quantitat de 14.791,55 euros, més els interessos establits en el fonament de dret seté d'esta resolució. S'imposen les costes a la part demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel'lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten, anuncien o preparen després de l'entrada en vigor d'esta, contra les resolucions dictades abans o després d'esta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'este Jutjat.  
L'ingrés s'ha de fer en qualsevol oficina de Banesto, 4657 0000 clau 00 reposició (25 €), clau 01 revisió de resolucions del secretari judicial (25 €), clau 02 apel'lació (50 €), clau 03 queixa (30 €), més els quatre dígits del número de procediment més els dos dígits de l'any.  
  
Així ho pronuncie, mane i firme, José María Cutillas Torns, magistrat jutge del Jutjat Mercantil número 3 de València. En done fe».  
I atés que el demandat esmentat, José Carbonell Segura, es troba en parador desconegut, s'expedeix este edicte a fi que valga de notificació de forma deguda.  
  
València, 26 de març de 2012.- La secretària judicial: Cristina María Valero Doménech.